Vammaistutkimusapuraha

Tukilinja myöntää vuosittain apurahoja vammaisten ja toimintarajoitteisten ihmisten tasa-arvoa edistävään vammaistutkimukseen yhteistyössä Suomen Vammaistutkimuksen Seura ry:n kanssa.

Apurahoja myönnetään sellaiselle tutkimukselle, joka kuuluu yhteiskunnalliseen tai humanistiseen vammaistutkimukseen.

Apurahat on tarkoitettu varsinaiseen tutkimustyöhön, ei väitöskirjatyötä edeltäviin opinnäytetöihin. Ne pyritään kohdentamaan yksittäisille tutkijoille tai tiettyyn kohteeseen hankekokonaisuudessa. Suomen Vammaistutkimuksen Seura ry:n hallitus käsittelee hakemukset. Päätökset apurahan saajista tekee Tukilinja-säätiön hallitus.

Mikäli hakija on aiemmin saanut vammaistutkimusapurahan Tukilinjalta, tulee uuteen hakemukseen liittää selvitys sen käytöstä.

Vammaisten tutkijoiden osalta on mahdollisuus positiiviseen erityiskohteluun, joten hakijan mahdollisesta toimintarajoitteesta kannattaa mainita.

Hakemukseen liitetään:

1. Abstrakti (enintään 1 sivu)

2. Tutkimussuunnitelma (5 sivua).

3. Yleistajuinen kuvaus siitä, miten tutkimus edistää vammaisten ja pitkäaikaisesti toimintarajoitteisten henkilöiden tasa-arvoa (1 sivu).

4. CV

5. Mahdolliset suositukset

Ohjeet hakemuksen tekoon löytyvät VATU ry:n nettisivuilta.

Apurahojen hakuaika on vuosittain 1.10.–31.10.

Hakemukset lähetetään sekä Tukilinjan tukitoimintaan että Suomen Vammaistutkimuksen seura ry:n hallitukselle sähköisessä muodossa. Liitteet tulee koota yhteen tiedostoon, joka nimetään tutkijan nimellä. Hakemuksen liitteineen lähetetään osoitteisiin hisayo.katsui@helsinki.fi ja yhteisoapurahat@tukilinja.fi.

Hakemukset käsitellään luottamuksellisesti ja päätökset ilmoitetaan hakijoille helmikuussa kirjallisesti. Apurahojen saajat julkaistaan Tukilinja-lehdessä ja Tukilinjan nettisivuilla. Ne maksetaan maaliskuun loppuun mennessä. Valmistunut tutkimustyö tulee toimittaa sähköisessä muodossa Suomen Vammaistutkimuksen Seuralle.

Lisätietoa

Hakemusten tieteellinen käsittely: Suomen Vammaistutkimuksen Seuran pj. Hisayo Katsui, hisayo.katsui@helsinki.fi.
Hakemusprosessi: Tukilinjan tukitoiminnan koordinaattori, yhteisoapurahat@tukilinja.fi.